Mainane, Maboko le Dipina
Setswana stories, poetry and ditties
Monday, June 27, 2016
Leboko la ba-Pitsoe
Monna ga a Tlhaolwe Ramogopodi
Ngwana o monnyane wa Mma Senne
Dikgomo o di gapile
Chenepe ke nna Matakataka
Mollo ga o tuka,wa nkgatlha
O rata le nna ka tloga ka tuka
Ramagapa kgolo –a- tona
Magapa e tona tota
E thamaga letsutsa
Nkabo ke ile ka nna mogwe-kwa Kgofa
Ka nna mogwe wa ga Nkhufane kwa Kgofa
Ka nna kwa matshabatshabeng?
Ka nna ke bona sebilo se tlotsa Chenepe
Nku e kwa dinkung tsa RaPitsoe,
E e tsebe dintlha gaya tshwaiwa
Are ke nku yaka ya ga Nthakgathi
O ntse are selepe maremaganya aga Ra- Pitsoe
Se ntse se rema ntsho mokokotlo
Khunwana sa e rema sefatlhego
A pula ene barwa'Pitsoe
Wednesday, June 1, 2016
Mme MmaSelina (Pina)
Wednesday, May 25, 2016
Leboko la Ramodutwana
Go bana ba kwa Senne le Pitsoe: Le lalediwa go tla kopanong ya lelapa ka Lamatlhatso wa boraro wa kgwedi nngwe le nngwe. Maikaelelo ke gore re itsane ba botlhe. Ka jalo, fa o le Senne mme o batla go itse lelapa la eno, kgotsa gore batswadi ba gago ba tswa kae, nkwalele, mme ke tla go itsise gore kopano e e latelang a tla bo e le kae kgwedi eo. Malebo!
Leboko la ga Senne
Sa botlhokwa: Lebobo le ke la bogologolo; le boka lelapa la kwa Senne.Le re tlhalosa gore re bo mang.
Go bana ba Mmulana: Bana botlhe ba kwa Senne le Pitsoe ba lalediwa kopanong ya lelapa ka Lamatlhatso wa boraro wa kgwedi nngwe le nngwe. Maikaelelo ke gore re itsane botlhe. Ka jalo, fa o le Senne mme o batla go itse lelapa la eno, nkwalele, mme ke tla go itsise gore kopano e tla bo e le kae kgwedi eo. Malebo!
Wednesday, May 18, 2016
Ngwedi
Kgosigadi tlhe dumela,
Wena tsatsi la bosigo,
Lefifi la phatlalala,
Fa o runya teng ga ntlo.
Kgosigadi re a leboga,
Poneso ya gago e kgolo,
Ra tswa matlung ra itisa,
Bana ba itaya kgati.
Phefo ya iteka thata,
Wa falola ka bonako,
Maru a leka go bipa,
Kgosigadi sefatlhego.
Ke mang yo o itseng tsela,
Ke mang yo o itseng kago,
O tikela kwa Bophirima,
Tlhabatsatsi ke botlhaba.
Sebakabaka ke tsela,
Koloi ya go ke phefo,
Ga re na go netefatsa,
Go itse Modimo fela.
tsn_Latn eng_Latn eng_Latn sot_Latn tsn_Latn tsn_Latn tsn_Latn tsn_Latn nso_Latn tsn_Latn tsn_Latn tsn_Latn nya_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn eng_Latn sot_Latn eng_Latn nso_Latn tsn_Latn tsn_Latn tsn_Latn tsn_Latn eng_Latn tsn_Latn tsn_Latn tsn_Latn tsn_Latn tsn_Latn tsn_Latn nso_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn nso_Latn tsn_Latn tsn_Latn tsn_Latn